Lichen planus

Znaky a symptómy

Typická vyrážka lichen planus je dobre rozpoznateľná a má typické prejavy označované ako "5 P": svrbivá (pruritus), rovinná (planus), fialová (purpura), tvorí polygonálne papuly. Najčastejšie postihnuté miesta sú v blízkosti zápästia a členkov. Vyrážka má tendenciu sa hojiť výraznými modro-čiernymi alebo hnedasto zafarbenými bodkami, ktoré pretrvávajú dlhú dobu. Okrem typických lézií sa môže vyskytnúť mnoho sprievodných morfologických prejavov, napr. pustuly, lézie, chrasty, strie, poruchy pigmentu a pod. Prítomnosť kožných lézií nie je konštantná a môže sa zosilňovať alebo ubúdať v čase. Ústne lézie majú oproti kožným lendenciu trvať oveľa dlhšie.

Orálny lichen planus (OLP)

Vyskytuje sa v troch formách:

Retikulárna forma

Je najčastejšia a prejavuje sa ako biele čipkované pruhy na sliznici (známe ako Wickhamove strie), alebo ako malé papuly (malé zdvihnuté oblasti). Lézie majú tendenciu byť obojstranné a sú bez príznakov. Krajkové pruhy sa môžu nachádzať aj v iných častiach úst, vrátane ďasien, jazyka, podnebia a pier.

Bulózna forma

Prejavuje sa ako pľuzgieriky naplnené tekutinou, ktoré vyčnievajú z povrchu.

Erozívna forma (atrofická LP a ulcerózna LP)

Typické sú erytematózne (červené) oblasti, niekedy spolu s hnisajúcimi vredmi. Erózia povrchu sa môže vyskytovať na rôznych miestach, napr. v ústach (výraznejšie na zadnej lícnej sliznici), v oblasti ďasien, kde sa podobajú deskvamatívnemu zápalu ďasien. Wickhamove strie sa môžu vyskytovať spolu s vredmi. Môžu podstúpiť zhubnú transformáciu a môžu viesť až ku trvalému poškodeniu dutiny ústnej erozívnou lichen planus, ktorá už nereaguje na liečbu kortikosteroidmi. Odporúča sa potom iba biopsia, a podľa výsledku prípadne rádioterapia či ďalšia invazívna liečba.

Ostatné formy

Lichen planus môže ovplyvniť aj genitálne sliznice – vulvovaginálna forma lichen planus. Zriedkavo postihuje aj pažerák, kde sa môže prejaviť erozívnou ezofagitídou a striktúrami. Môže byť prvým príznakom epidermoidného karcinómu pažeráka.
Klinické skúsenosti naznačujú, že lichen planus na koži je jednoduchšia forma v porovnaní s ústnou a genitálnou formou. Pri nechtovej forme je vypadávanie nechtov a pri vlasovej vypadávanie vlasov nezvratný proces. Zatiaľ nie je známa účinná liečba, len spomalenie následkov.

Histológia

Mikroskopický vzhľad lichen planus je typický a stanoví konečnú diagnózu: hyperparakeratóza so zahustenými granulárnymi vrstvami buniek s "pílovitým" vzhľadom, miestami až degenerácia bazálnej vrstvy s degeneráciou buniek epitelu. Často sa vyskytuje aj lymfocytárna infiltrácia zápalových buniek do subepiteliálnej vrstvy spojivového tkaniva. To môže pripomínať iné kožné ochorenia, ako sú atopická dermatitída a psoriáza.

Príčina

Príčina lichen planus nie je známa. Ochorenie nie je nákazlivé, nezahŕňa žiadne známe patogény. Niektoré formy lichen planus typu vyrážky (známa ako lichenoidná reakcia) sa vyskytujú ako alergická reakcia na lieky (na liečbu hypertenzie, srdcových chorôb a artritídy). Tieto lichenoidné reakcie sú označované ako lichenoidný zápal ústnej sliznice alebo kože. Bola hlásená aj forma vyvolaná komplikáciou pri chronickej hepatitíde C, ďalej môže byť príznakom chronickej reakcie štepu proti hostiteľovi na koži (lichenoidná reakcia štepu proti hostiteľovi). Lichen planus môže reagovať na stres, kde sa môžu v období stresu objaviť lézie na sliznici alebo koži.
Lichen planus postihuje viac ženy ako mužov (v pomere 3:2) a vyskytuje sa najčastejšie v strednom veku. Postihnutie slizníc je vidieť často a zvyčajne bez príznakov, ale niekedy sa môže vyskytnúť ťažká forma LP s rozsiahlymi bolestivými eróziami. Lichen planus u detí je zriedkavý.
Alergické reakcie na amalgámové výplne môžu prispieť k ústnej lézii veľmi podobnej lichen planus.
Lichen planus môžu byť súčasťou syndrómu Grinspan.